അറിവിന് വഴിയെ.....അക്ഷര വെളിച്ചം പകര്ന്ന വിദ്യാലയം ശുചിയാക്കാന് പൂവ്വം വയലില് ഒറ്റ മനസ്സോടെ നാട് വളയം: ഒന്നര വര്ഷമായി കുട്ടികളുടെ കളി ചിരികള് നിലച്ച അക്ഷരാലയത്തെ ഒരുക്കാന് ഒറ്റ മനസ്സോടെ ഒരു ജനത. എന് വൈ കെ കോഴിക്കോടും അരുവിക്കര അംബേദ്കര് ആര്ട്സ് ആന്ഡ് സ്പോര്ട്സ് ക്ലബ്ബും സംയുക്തമായി ക്ലീന് ഇന്ത്യ ക്യാമ്ബിയിനിന്്റെ ഭാഗമായി വളയം ഗ്രാമ പഞ്ചായത്തിലെ പൂവ്വംവയല് എല്.പി സ്കൂളില് ശുചീകരണം നടത്തി. 80 തോളം വരുന്ന ക്ലബ്ബ് പ്രവര്ത്തകരാണ് സജീവമായി ശുചീകരണ യജ്ഞത്തിന്്റെ ഭാഗമായത്. പ്രദേശത്തെ ഒത്തിരി കുട്ടികള് പഠിക്കുന്നതും ഒത്തിരി ആളുകള് പഠിച്ചതുമായ വിദ്യാലയം വൃത്തിയാക്കാന് പ്രായഭേദമന്യേ സ്ത്രീകളും പുരുഷന്മാരും ഒന്നിച്ചെത്തി. ഡെസ്ക്കും, ബെഞ്ചും, കുട്ടി കസേരകളും കഴുകി വൃത്തിയാക്കുകയും, ക്ലാസ്സ് മുറികള് മെഷീന് ഉപയോഗിച്ച് കഴുകുകയും, മൂത്രപ്പുരയും, കക്കൂസും വൃത്തിയാക്കുകയും, ചുമരിലും മറ്റും പിടിച്ച പൂപ്പലും പായലും കഴുകുകയും, മേല്ക്കൂരയില് പടര്ന്നു കിടന്ന ചെടികള് പറിചെടുക്കുകയും, പരിസരം മുഴുവന് കാട് ചെത്തി വൃത്തിയാക്കുകയും ചെയ്തു. പരിപാടിയില് സ്കൂള് സ്ഥിതി ചെയ്യുന്ന വാര്ഡിലെ മെമ്ബറും പഞ്ചായത്ത് പ്രസിഡന്്റുമായ കെ.പി പ്രദീഷ്, മൂന്നാം വാര്ഡ് മെമ്ബര് ഷിബിന തുടങ്ങിയവര് പങ്കെടുത്തു. Go to the flower field with one mind to clean the school